text: হোসে লুইস ব্রাউন (; জন্ম নভেম্বর ১১, ১৯৫৬) একজন প্রাক্তন আর্জেন্টিনীয় ফুটবল ডিফেন্ডার এবং বর্তমানে একজন কোচ। তিনি ১৯৮৬ বিশ্বকাপ জয়ী আর্জেন্টিনা দলের সদস্য ছিলেন।
  
  খেলুড়ে ক্যারিয়ার 
  হোসে লুইস ব্রাউন এস্তুদিয়ান্তেস দি লা প্লাতার যুব একাডেমীতে নিজের ক্যারিয়ার শুরু করেন। ১৯৭৫ সালে তার পেশাদার অভিষেক ঘটে। তিনি ১৯৮২ এবং ১৯৮৩ সালে আর্জেন্টিনীয় চ্যাম্পিয়নশিপ জয়ী দলের অধিনায়ক ছিলেন।
  
  এস্তুদিয়ান্তেসে আটটি মৌসুম কাটানোর পর তিনি দেপোর্তিভো ইস্প্যানিয়োলে যোগ দেন। এরপর ১৯৮৫ সালে তিনি যোগ দেন বোকা জুনিয়র্সে। এরপর তিনি কলম্বীয় ক্লাব নাসিওনাল দি মেদেইন, ফরাসি ক্লাব স্তেদ ব্রেস্তোইস এবং স্পেনীয় ক্লাব রিয়াল মুর্সিয়ায় খেলেন। ১৯৮৯ সালে তিনি আর্জেন্টিনায় ফিরে আসেন এবং যোগ দেন রেসিং ক্লাব দি আভেয়ানেদায় এবং পরের বছর তিনি ফুটবল থেকে অবসর গ্রহণ করেন।
  
  আর্জেন্টিনীয় জাতীয় দলের হয়ে তিনি ৩৬টি খেলায় মাঠে নামেন এবং একটি মাত্র গোল করেন। তার এই একমাত্র গোলটি ছিল ১৯৮৬ বিশ্বকাপের ফাইনালে পশ্চিম জার্মানির বিপক্ষে আর্জেন্টিনার প্রথম গোল, যে খেলায় আর্জেন্টিনা ৩–২ গোলের ব্যবধানে জয় লাভ করে। খেলার শেষ দিকে, তিনি তার ডান বাহুতে ইনজুরি আক্রান্ত হন, তবে খেলার শেষ মূহুর্ত পর্যন্ত তিনি মাঠে ছিলেন।
  
  খেলোয়াড় হিসেবে অর্জিত শিরোপাসমূহ
  
  তথ্যসূত্র 
  
  বিষয়শ্রেণী:১৯৫৬-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:আর্জেন্টিনীয় ফুটবলার
  বিষয়শ্রেণী:বোকা জুনিয়র্সের খেলোয়াড়
  বিষয়শ্রেণী:১৯৮৬ ফিফা বিশ্বকাপের খেলোয়াড়
  বিষয়শ্রেণী:ফিফা বিশ্বকাপ বিজয়ী খেলোয়াড়
  বিষয়শ্রেণী:১৯৮৩ কোপা আমেরিকার খেলোয়াড়
  বিষয়শ্রেণী:১৯৮৭ কোপা আমেরিকার খেলোয়াড়
  বিষয়শ্রেণী:১৯৮৯ কোপা আমেরিকার খেলোয়াড়
  বিষয়শ্রেণী:প্রিমেরা দিভিসিওন আর্জেন্টিনা খেলোয়াড়
  বিষয়শ্রেণী:লা লিগার খেলোয়াড়
  বিষয়শ্রেণী:আর্জেন্টিনীয় ফুটবল ম্যানেজার
  বিষয়শ্রেণী:ফুটবল ফুলব্যাক
  বিষয়শ্রেণী:রিয়াল মুর্সিয়ার ফুটবলার
  বিষয়শ্রেণী:লীগ ১-এর খেলোয়াড়
  বিষয়শ্রেণী:স্তাদ ব্রেস্তোয়া ২৯-এর খেলোয়াড়
title: হোসে লুইস ব্রাউন